Frank Selvåg

Frank Robert Selvåg (født 12. mai 1989) er en norsk bowlingspiller, opprinnelig fra Orkanger i Orkdal kommune, men bosatt i Trondheim. Han har representert Trønderstrike Bowlingklubb siden 2018. Tidligere klubber er Orkla Bowlingklubb (2004-2006 og 2009-2011), Trondheim Bowlingklubb (2006-2009) og Munken Bowlingklubb (2011-2018).

Han har deltatt på flere internasjonale turneringer i Europa og fikk raskt tilnavnet «Franktastic». I 2018 har «Dirty Frank» blitt brukt.

Selvåg har blant annet deltatt på turneringer som IDM Bucharest International Bowling Open, Malta Open Championships, Hammer Bronzen Schietspoel, Brunswick Euro Challenge, Czech Open. I 2019 vil han for det meste spille europatouren European Bowling Tour.

Hans beste plassering i norgesmesterskapet er 21.-plass.

Utvikling

De tidlige årene 
Selvåg var lenge sett på som et stort talent fra den dagen han spilte bowling for første gang organisert. Det gikk litt i hodet på ham og utviklingen stagnerte ganske fort. Etterhvert byttet han klubb til Trondheim Bowlingklubb i 2006 for å få litt bedre veiledning.

I 2009 byttet han tilbake til Orkla Bowlingklubb etter 3 år i Trondheim Bowlingklubb og var med laget som i 2010/11 tok steget fra 1. divisjon til Umbroligaen som var øverste nivå i Norge. Nivået var blitt høyere og han utviklet seg raskere.

Midt i sesongen Orkla Bowlingklubb spilte i Umbroligaen kom han i en uenighet med klubben og meldte seg tilgjengelig for andre klubber. 17. oktober 2011 meldte han overgang til rivalen Munken Bowlingklubb og han endte med å bidra til at Orkla rykket ned, mot nettopp Munken i siste seriekamp.

Nå 
Han spilte for Munken Bowlingklubb i 7 år før han valgte å gå til 2. divisjonsklubben Trønderstrike Bowlingklubb. I tiden i Munken BK fikk han et nært samarbeid med treneren Svein Åke Ek som har hjulpet ham mye de siste årene for å få utløst potensialet som finnes.

I dag er det Leif Espen Skjegstad som er trener.

Høsten 2015 ødela han delvis korsbåndet under styrketrening, men det var ikke før i mars 2016 at legene fant ut hva smertene kunne være for noe. Resultatet var 60% avrevet korsbånd og han måtte holde seg på sidelinja i lang tid. Det gikk midlertidig ikke lang tid før han var ute på bowlingbanene igjen. Han hadde allerede betalt fly og opphold på Malta og prøvde seg på turneringen som gikk der i juni 2016 og trosset legens forbud.

Det var ikke før i september det året at han fikk klarsignal på å prøve seg tilbake på bowlingbanene. Det var for det meste lett trening frem til desember da han fikk beskjeden om at kneet er friskmeldt.

Personlige rekorder

Referanser

Eksterne lenker 
 Hjemmeside 

Bowling
Norske bowlere